Kvanndalstinden

Kvanndalstinden er et fjell i Rauma kommune i Møre og Romsdal. Det har en høyde på  meter over havet. Kvanndalstinden er en utpreget alpin og relativt utilgjengelig topp, omkranset av breer. 

Toppen ble først besteget av den britiske tindebestigeren William Cecil Slingsby, Charles Hopkins og Lars Jansen i 1885, hvorpå Slingsby skal ha karakterisert eggen opp til Kvanndalstinden som «a long and narrow and jagged arête, which will vie with (kan konkurrere med) any in the Alps". Slingsby, Hopkins og Jensen kalte toppen Mjølnir, et navnt som senere henger igjen i tindenålen Torshammeren på eggen.

Fjellet har flere alternative ruter til toppen. Den mest populære av disse er Vestryggen, som ofte klatres i forbindelse med traversen over Venjetindan. På vestryggen finner man også den spesielle pinakkelen Torshammeren som er omkring 25 meter over terrenget rundt. 

 Se også 
 Liste over Norges høyeste fjell

 Referanser 
Kvanndalstinden på Norgeskart.no fra Statens kartverk

Litteratur
 Bø, Bjarte og Anne Grete Nebell: Klatring i Romsdal (1994)

 Eksterne lenker 
 romsdal.com – Kvanndalstind informasjonsside
 Bilde av Torshammeren, digitaltmuseum.no

Kategori:Fjell i Rauma kommune
Kategori:Klatring
Kategori:Fjell over 1000 meter